Document ID: 32004R1011

KOMISJONI MÄÄRUS (EÜ) nr 1011/2004,
24. mai 2004,
impordilitsentside väljaandmise kohta AKV/ÜMT ja EÜ/ÜMT päritolu kumulatsiooniga suhkru ning suhkru- ja kakaosegude mai 2004. aasta mais esitatud taotluste puhul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 2001. aasta otsust 2001/822/EÜ ülemeremaade ja -territooriumide assotsieerimise kohta Euroopa Ühendusega, (1)
võttes arvesse komisjoni 31. jaanuari 2002. aasta määrust (EÜ) nr 192/2002, milles sätestatakse AKV/ÜMT või EÜ/ÜMT päritolu kumulatsiooniga suhkru ning suhkru- ja kakaosegude impordilitsentside väljaandmise üksikasjalikud eeskirjad, (2) eriti selle artikli 6 lõiget 3,
ning arvestades järgmist:
(1)
Otsuse 2001/822/EÜ III lisa artikli 6 lõikega 4 lubatakse 17. peatüki ja CN-koodide 1806 10 30 ja 1806 10 90 alla kuuluvate toodete puhul AKV/ÜMT/EÜ päritolu kumulatsiooni kuni 28 000 tonni suhkru puhul aastas. Vastavalt komisjoni 29. detsembri 2003. aasta määruse (EÜ) nr 2302/2003 (3) artikli 1 lõikele 3 (arvestades määrust (EÜ) nr 192/2002, milles sätestatakse AKV/ÜMT või EÜ/ÜMT päritolu kumulatsiooniga suhkru ning suhkru- ja kakaosegude impordilitsentside väljaandmine) kehtestatakse 2004. aasta mais esitatud litsentsitaotluste puhul saadaolevaks koguseks 18 667 tonni.
(2)
Riiklikele asutustele on vastavalt määrusele (EÜ) nr 192/2002 esitatud impordilitsentside väljaandmise taotlusi, millega hõlmatud üldkogus ületab saadaolevat kogust 74 613,612 tonni võrra.
(3)
Kooskõlas määruse (EÜ) nr 192/2002 artikli 6 lõikega 3 tuleb kindlaks määrata kõikide esitatud taotluste suhtes kohaldatav ühtne vähendusprotsent,
ON VASTU VÕTNUD KÄESOLEVA MÄÄRUSE:
Artikkel 1
Kuni 7. mai 2004 määruse (EÜ) nr 192/2002 artikli 1 6 lõike kohaselt esitatud taotlustele vastavad impordilitsentsid antakse välja 25,018223 % ulatuses taotletud kogusest.
Artikkel 2
Käesolev määrus jõustub Euroopa Liidu Teatajas avaldamise kuupäeval.
Käesolev määrus on tervikuna siduv ja vahetult kohaldatav kõikides liikmesriikides
Brüssel, 24. mai 2004

Labels: 10
3
17
18